થોડીવારે જ દુરથી ચોટીલાનો ડુંગરો દેખાવા માંડ્યો. ભાએ દુરથી પ્રણામ કર્યા અને એક્સીલેટર પર પગનું જોર વધારવા માંડ્યું. પંદર જ મીનીટમાં બસ ચોટીલા આવી પંહોચી. માત્ર બે મીનીટના હોલ્ટ બાદ બસ ઉપાડવાની હોવાની ભાએ એન્જીન પણ બંધ ન કર્યું. ચોટીલા સુધીના મુસાફરો ઉતરવા માંડ્યા. અને દરવખતની જેમ ઉતરવાવાળા મુસાફરો કરતા ચડવાવાળા મુસાફરોની સંખ્યા વધારે હતી. પોતાની ડ્રાઈવર સીટ પર બેઠાબેઠા નજરોથી બહાર લટાર મારતાં રહી તેઓ આમતેમ જોવા લાગ્યા. અને ત્યાં જ એમની નજર થોડેક દુર પડેલી કચરાપેટી પર પડી. જ્યાં હમણાં પેલો જુવાનીયો પોતાના બેગમાં ભેગો કરી રાખેલો કચરો ઠાલવી રહ્યો હતો !